text: [{"text_idx": "#000000", "text": "Nasraddiin Aliyyii: \"Haqa dhabeen waggoota 23 hidhame\""}, {"text_idx": "#000003", "text": "Ijoollummaa isaa osoo burraaqee hin quufiin gara qabsoo hidhannootti seene. Nama ganna 16 osoo jiru qabsoo hidhannoo keessatti qabamee mana hidhaa gale."}, {"text_idx": "#000004", "text": "Garii umurii ijoollummaafi kan dardarummaa guutuu mana hidhaa keessatti fixee waggoota 23 booda ga'eessa ganna 39 tahee mana hidhaatii bahe."}, {"text_idx": "#000010", "text": "Haga kana mara kutaan itti hidhaman nama hunda ciibsuu waan hin geenyeef gariin yoo rafan gariin dhaabataa dabareen rafaa akka turan BBC'tti himeera."}, {"text_idx": "#000011", "text": "\"Waggaa tokkoofi ji'a jaha booda gargaarsa Fannoo diimaatiin gara mana hidha godina Harargee bahaatti geeffamne\" jedha."}, {"text_idx": "#000013", "text": "\"Poolisiin naannoo Hararii himannaa siyaasaa ittiin qabame dhiisee yakka ajjeechaa nama dhuunfa ani quba hin qabneen na himate.\""}, {"text_idx": "#000015", "text": "\"Abbaan alangaa yeroo himata narratti dhiyeessu bara 1990. Ergan qabamee waggaa sadi booda jechuudha.\""}, {"text_idx": "#000016", "text": "\"Yeroo yakki sun raawwatame jedhan umurii koo waggaa 16 yeroon turetti ilaalamuu osoo qabu seera cabsanii umurii ganna 19'n na himatani.\""}, {"text_idx": "#000020", "text": "Manni murtii naannoo Hararii murtii du'aa yoo itti murteessu ragaa yakka ittiin himatame irraa faccisu akka dhiyeeffatuuf carraa akka hin kennineefis himeera."}, {"text_idx": "#000024", "text": "\"Beellama 21 waggaa lamaaf ergan deddeebi'ee booda faallaa seeraa haala ta'ee manni murtii iyyannoo kiyya narraa cufe\" jedha."}, {"text_idx": "#000025", "text": "Sana booda gara mana murtii ijibbaataa Federaalaatti ol iyyatus, ol iyyannoon isaa achi buutee miila bakar waaree taate."}, {"text_idx": "#000027", "text": "Hidhamtoota manneen sirreessaa naannooleefi federaalaa hin dubbatamineef"}, {"text_idx": "#000029", "text": "Yuunivarsitii Haramayaa irraa namni dhimma kana hordofuu eegales waan doorsifameef lubbuu isaaf jecha itti fufuu hin dandeenye."}, {"text_idx": "#000035", "text": "Kanaanis rakkoon fayyaa hamaa irra gahuufi hanga ammaa yaala hin argatiin jiraachu dubbata."}, {"text_idx": "#000049", "text": "Oromiyaatti ajjeechaan namoota nagaarratti raawwatamu maaliif dhaabachuu dide?"}]